Војислав је од 1949. године до 1952. године био уредник у листу Побједа на Цетињу и шеф Уреда за информације у Влади Црне Горе. Од 1960. до 1995. године налазио се на истакнутим местима у штампи, на радију и телевизији и на државним и политичким функцијама у Србији и Југославији: помоћник министра за културу, републички министар за информације и члан Извршног већа Србије, уредник у новинској агенцији Југопрес, директор Радио Београда, председник одбора за информисање у југословенској Комисији за Унеско, члан конференције ССРН Србије, секретар и председник Савезне конференције ССРН Југославије. За време НАТО бомбардовања СР Југославије, Мићовић је био на служби у Штабу Врховне команде Војске Југославије у чину пуковника.